Cellebrando la Declaración de Soberanía asturiana
#000000
Intervención de Llucía Fernández en Tarna, con motivu del actu d’homenaxe al Conseyu d’Asturies y Llión por mor de la so Declaración de Soberanía, cola que s’independizaba dafechu de la República Española
#000001
Va 82 años, ante l’avance camín d’Asturies del exércitu facista español, alemán ya italianu, que venía victoriosu d’arrasar una Euskadi que se rindió y una Santander que tampoco peleó, el Conseyu Interprovincial d’Asturies y Llión, organismu responsable del gobiernu de los territorios d’Asturies y Llión, con Belarmino Tomás al frente, decide declarase soberanu, desvenceyándose de la república española, que de magar entós nos vio comu l’enemigu, y declarando de fechu una república asturiana.
#000002
El conseyu Soberanu d’Asturies y Lleón nun ñació como un organismu temporal de defensa, sinón que tenía un envís revolucionariu pal qu’organizaron en tiempu record toa una cadarma d’estáu, con moneda, sellos propios, buscando la reconocencia internacional y por supuestu, con un exércitu.
#000003
Esti envis revolucionariu y la so intención de durabilidà desplica la refuga por parte de la República Española. La República española, nun lo escaezamos, abandonó a Asturies a la so suerte, negando el sofitu imprescindible pa vencer y recibiendo con aliviu esplícitu la derrota del Conseyu Soberanu por parte del exércitu facista.
#000005
Cuando la República española s’entero de qu’Asturies cayere a manes del exércitu facista, en cuentes de sentilo nun escondió’l so aliviu, dedicando a Belarmino y al Conseyu durísimes pallabres. La República Española prefirió una España facista qu’una Asturies llibre.
#000006
Faciendo un brutal saltu nel tiempu dica’l presente, el demógrafu, doctor en Xeografía y exrector de la Universidá Complutense Rafael Puyol decía estos díis que, de siguir asina, pal 2400 Asturies desapaecería. Falaba concretamente de la despoblación, d’esti llentu xenocidiu anunciáu que carecemos, pero igual podía falar del desaniciu de la industria, del campu, del texíu socioeconómicu enteru d’esti país, un desaniciu que nun considero casual.
#000007
Si Asturies se pon en pie nun sedrá dientro’l marcu impuestu dende Madrí, esi estatutu descontestualizáu históricamente y sociolóxicamente ayenu a la sociedá asturiana que nos condergó a la situación de colonialismu que carecemos anguañu y na que tan a gusto tan esos partíos títeres de Madrí, avergoñaos d’Asturies y de la so hestoria, ensin más proyeutu qu’obedecer a lo que-yos manden y repartise les migayes del panchón. Si Asturise alza la tiesta sedrá dientro d’una República Asturiana, soberana, comu’l conseyu que reivindicamos como referencia hestórica del nuesu pasáu democráticu y la cabera institución democrática escoyida libremente polos asturianos.
#000009
Andecha Astur propón a la Xunta Xeneral d’Asturies la cellebración institucional del 24 d’Agostu en reconocimientu del Conseyu Soberanu d’Asturies y Lleón
#000011
Homenaxe y revindicación na comemoración de la Declaración de Soberanía
#000012
Deja una respuesta Cancelar la respuesta
#000014
Más de 2.000 seguidores en twitter
#000019
Propuestes escontra la precariedá pal futuro D'Asturies
#000021